wannaphong/clean_thaiwikipedia huggingface dataset:
# ยุน โบ-มี
ยุน โบ-มี (เกิด 13 สิงหาคม ค.ศ. 1993) หรือชื่อในการแสดง โบมี เป็นนักร้อง นักแต่งเพลง นักแสดงชาวเกาหลีใต้ เป็นที่รู้จักในฐานะสมาชิกของเอพิงก์

ประวัติ
โบมี เกิดเมื่อวันที่ 13 สิงหาคม 2536 ที่เมืองซูวอน จังหวัดคย็องกี ประเทศเกาหลีใต้ เธอได้รับการฝึกฝนในศิลปะการต่อสู้เทควันโดตั้งแต่อายุห้าขวบและได้รับลำดับสายดำ ระดับที่สาม เธอเริ่มเข้าเรียนในโรงเรียนมัธยมปลายหญิงล้วนยงชิน และย้ายไปยังโรงเรียนศิลปะการแสดงแห่งกรุงโซล โดยเธอจบการศึกษา ณ วันที่ 9 กุมภาพันธ์ 2012Cube CEO congratulates A Pink's Eun Ji & Bomi on their high school graduation  โบมีเป็นลูกสาวคนกลางโดยมีพี่สาว 1 คนและน้องชาย 1 คน
อาชีพ
เปิดตัววง เอพิงก์
ในวันที่ 16 เมษายน 2011 โบมีได้เปิดตัวพร้อมกับสมนชิกวงเอพิ้งค์ในรายการ  M! Countdown และซิงเกิล I Don't Know. ซึ่งพร้อมกับการเปิดตัวอัพี Seven Springs of Apink ของพวกเธอ
งานเดี่ยว
โบมีได้แสดงมิวสิกวิดีโอของวง บีสต์ในเพลง  "Beautiful".
เมื่อวันที่ 25 สิงหาคม 2556 เมื่อโบมีได้รับเชิญเข้าร่วมการแสดงละครทางช่อง tvN ในเรื่อง "Reply 1997". โบมีเธอรับบทเป็นแม่ของยุนแจในวัยสาว ด้วยการแสดงของเธอจึงต้องฝึกพูดสำเนียงปูซาน
ผลงาน
ละคร
 ปี ชื่อละคร เล่นเป็น สถานีโทรทัศน์2555 ย้อนรอยรัก 1997 มุน จ็อง-มี (วัยรุ่น) tvN (ทีวีเอ็น) 2558  Love Detective Sherlock K  ยูนา  เคบีเอสเนเวอร์ 2560  Because This Is My First Life  ยุน โบ-มี  tvN (ทีวีเอ็น)2567ราชินีแห่งน้ำตาSecretary naทีวีเอ็น

วารตี้โชว์
 ปี รายการ บทบาท 2554  A Pink News (Season 1)  ตัวเอง Challenge 1000 Song  ตัวเอง Oh My School  ตัวเอง Strong Heart (Ep. 117, 118)  ตัวเอง Chuseok Idol Athletic Championship  ตัวเอง 2554-55  A Pink News (Season 2)  ตัวเอง Birth Of Family (Season 1)  ตัวเอง 2555   Weekly Idol  ตัวเอง KBS 100 Points Out Of 100  ตัวเอง Idol Premiere Quiz Show  ตัวเอง A Pink News (Season 3)  ตัวเอง KBS Sponge Zero (Ep. 432)  ตัวเอง Weekly Idol  ตัวเอง MBC Idol Star Games  ตัวเอง KBS Escape The Crisis Number 1 EP336  ตัวเอง KBS 1 vs. 100  ตัวเอง SBS Star King (Ep. 272)  ตัวเอง 2556- ปัจจุบัน  Weekly Idol  ตัวเอง และ MC 2556  MBC Idol Sports Championship  ตัวเอง KBS Mamma Mia  ตัวเอง และ  แม่ SBS Star King  ตัวเอง Y-Star God of Cookery Road  ตัวเอง Challenge 1000 Song  ตัวเอง 2013 Idol Star Athletics Championship  ตัวเองMBC Quiz To Change The World	 ตัวเองKBS 1 Night 2 Days ตัวเองรันนิ่งแมน ตัวเอง  2557  MBC Idol Sports Championship  ตัวเอง
|-2558 ||MBC Idol Sports Championship ||ตัวเอง

มิวสิกวิดีโอ
 ปี ชื่อเพลง ศิลปิน เล่นเป็น 2553 "Beautiful"  บีสต์ ตัวเอง 2556 "Marry Me" K-HUNTER ตัวเอง2560Let’s eat togetherYoon hyung sangตัวเอง
แหล่งข้อมูลอื่น
 ยุน โบมี (ทวิดเตอร์โบมี)
อ้างอิง
# คนอึดต้องกลับมาอึด
คนอึดต้องกลับมาอึด  เป็นภาพยนตร์โลดโผน/ตลกอเมริกันปี ค.ศ. 2010 กำกับโดยโรเบิร์ต ชเวนต์เกอซึ่งเคยมีผลงานอย่าง Flightplan(2005) โดยREDอิงจากหนังสือการ์ตูนเรื่อง นำแสดงโดยบรูซ วิลลิส, มอร์แกน ฟรีแมน, จอห์น มัลโควิช, แมรี-หลุยส์ พาร์เกอร์, เฮเลน เมียร์เรนและคาร์ล เออร์บัน ออกฉายในโรงภาพยนตร์สหรัฐเมื่อวันที่ 15 ตุลาคม ค.ศ. 2010 และฉายในไทยวันที่ 14 ตุลาคม ค.ศ. 2010 

ภาพยนตร์เรื่องนี้มีภาคต่อคือ คนอึดต้องกลับมาอึด 2

เรื่องย่อ

 นักแสดง 
 บรูซ วิลลิส รับบท ฟรานซิส "แฟรงก์" โมเสส
 มอร์แกน ฟรีแมน รับบท โจ แมทีสัน
 จอห์น มัลโควิช รับบท มาร์วิน บ็อกส์
 แมรี-หลุยส์ พาร์เกอร์ รับบท ซาราห์ รอสส์
 เฮเลน เมียร์เรน รับบท วิกตอเรีย วินสโลว์
 คาร์ล เออร์บัน รับบท วิลเลียม คูเปอร์
 ไบรอัน ค็อกซ์ รับบท อีวาน ซิมานอฟ
# เพนกวินหางแปรง
เพนกวินหางแปรง หรือ เพนกวินขาก้น  เป็นสกุลของนกบินไม่ได้ จำพวกเพนกวินสกุลหนึ่ง ใช้ชื่อสกุลว่า Pygoscelis

เพนกวินหางแปรง จากการศึกษาดีเอ็นเอและไมโตคอนเดรียพบว่า การได้แยกสายวิวัฒนาการมาจากเพนกวินสกุลอื่น ๆ เป็นเวลานานกว่า 38 ล้านปีมาแล้ว หลังจาก 2 ล้านปีของการกำเนิดบรรพบุรุษของเพนกวินสกุล  Aptenodytes ในทางกลับกัน เพนกวินอะเดลี่ได้มีวิวัฒนาการของตัวเองจากชนิดอื่น ๆ ในสกุลราว 19 ล้านปีก่อน

การจำแนก
เพนกวินอะเดลี่ (Pygoscelis adeliae)
เพนกวินชินแทร็ป (Pygoscelis antarctica)
เพนกวินเจนตู (Pygoscelis papua)

สูญพันธุ์
Pygoscelis grandis † 
Pygoscelis calderensis †
Pygoscelis tyreei † (พบในยุคไพลโอซีนของนิวซีแลนด์)
# โยอาคิม
ตามความเชื่อของคริสตชนนิกายโรมันคาทอลิก อีสเทิร์นออร์ทอดอกซ์ และแองกลิคัน โยอาคิม (เยโฮยาคิม,  Iōākeím, , อิมรอน) หรือนักบุญยออากิม คือสามีของนักบุญอันนา และเป็นบิดาของนางมารีย์ (มารดาพระเยซู) เรื่องราวของโยอาคิมไม่ปรากฏในคัมภีร์ไบเบิล แต่ปรากฏในพระวรสารนักบุญยากอบซึ่งเป็นคัมภีร์นอกสารบบ  

 ประวัติ 
ในคริสตจักร มีความเชื่อสืบกันมาว่าโยอาคิมเป็นชาวนาซาเรธ ได้แต่งงานกันอันนา ทั้งสองคนเป็นเชื้อสายของพระเจ้าดาวิด ตอนแรกทั้งสองอาศัยอยู่ที่แคว้นกาลิลี ต่อมาจึงย้ายไปอยู่กรุงเยรูซาเลมSouvay, Charles. "St. Joachim." The Catholic Encyclopedia. Vol. 8. New York: Robert Appleton Company, 1910. 3 May 2013

โยอาคิมเป็นคนฐานะร่ำรวยและศรัทธาเคร่งครัดในศาสนา ทำบุญให้กับธรรมศาลาและคนยากไร้เป็นประจำ แต่อันนาภรรยาของท่านเป็นหมัน ทั้งสองจึงไม่มีบุตรด้วยกัน มหาปุโรหิตประจำธรรมศาลาจึงไม่ยอมรับเครื่องบวงสรวงของทั้งสอง เพราะคิดว่าพวกที่ไม่มีบุตรเป็นคนที่พระเจ้าไม่ทรงโปรด โยอาคิมจึงไปอยู่ทะเลทราย ถืออดอาหารและบำเพ็ญพรตใช้โทษบาปนานถึง 40 วัน ทูตสวรรค์จึงมาปรากฏตัวต่อทั้งสองคน แล้วกล่าวว่าทั้งสองจะได้บุตร เมื่อกลับไปเยรูซาเลม อันนาก็ตั้งครรภ์ และคลอดบุตรสาวตั้งชื่อว่า "มารีย์"

 ในศาสนาอิสลาม 

ในศาสนาอิสลาม เรียกเขาว่า อิมรอน  และหนึ่งในหลุมฝังศพที่เชื่อว่าเป็นของเขาอยู่ในเศาะลาละฮ์ ซึ่งอ้างว่าเป็น "หลุมฝังศพที่ยาวที่สุดในโลก" (12 เมตร) Qur'an 3:42; cited in Stowasser, Barbara Freyer, "Mary", in: Encyclopaedia of the Qurʾān, General Editor: Jane Dammen McAuliffe, Georgetown University, Washington DC. "Nabi Umran Tomb in Salalah City - Religious Sites, Tourist Attractions." Beautiful Salalah, https://www.beautifulsalalah.com/nabi-umran-tomb/

ตามอัลกุรอาน ในซูเราะฮ์ อาลิ อิมรอน อิมรอนเป็นบิดาของมัรยัม และปู่ของนบีอีซา
# ไวมานู
ไวมานู เป็นสกุลของเพนกวินในยุคก่อนประวัติศาสตร์ ถือเป็นบรรพบุรุษของเพนกวินในปัจจุบัน ใช้ชื่อสกุลว่า Waimanu ไวมานูมีชีวิตอยู่ในสมัยพาลีโอซีนเมื่อกว่า 60 ล้านปีก่อน ไวมานูมีชีวิตอยู่หลังเหตุการณ์การสูญพันธุ์ในยุคครีเทเชียส-เทอร์เชียรี และถือได้ว่าเป็นต้นแบบให้แก่นกขากรรไกรแบบใหม่Hackett, S.J. et al., (2008). "A Phylogenomic Study of Birds Reveals Their Evolutionary History." Science, 230(27): . 

ไวมานู เป็นนกที่มีปีกขนาดเล็ก ไม่สามารถใช้บินได้ แต่กลับใช้ได้ดีเมื่อแหวกว่ายอยู่ในน้ำ จึงทำให้กลายเป็นนกน้ำ และหากินในน้ำเป็นหลัก ไวมานูมีรูปร่างที่เพรียวยาว มีจะงอยปากเรียวยาว ซึ่งไม่เหมือนกับเพนกวินในปัจจุบันเลย New Zealand ดินแดนแห่งนก, "Mutant Planet" ทางแอนิมอลแพลนเน็ต. สารคดีทางทรูวิชั่นส์: เสาร์ที่ 22 ธันวาคม 2555

ฟอสซิลของไวมานูถูกค้นพบครั้งแรกในชั้นหินที่แม่น้ำไวปารา ที่แคนเทอเบอรี่ ในนิวซีแลนด์ เมื่อปี ค.ศ. 1980 ชื่อ "ไวมานู" มาจากภาษามาวรี อันเป็นภาษาของชาวมาวรี ชนพื้นเมืองของนิวซีแลนด์ มีความหมายว่า "นกน้ำ" ปัจจบันถูกแบ่งออกได้เป็น 2 ชนิด คือ Waimanu manneringi ในยุคพาลีโอซีนตอนกลาง (60 ล้านปีก่อน) และ W. tuatahi ในยุคตอนปลายพาลีโอซีน (58 ล้านปีก่อน)Slack, K.E., Jones, C.M., Ando, T., Harrison G.L., Fordyce R.E., Arnason, U. and Penny, D. (2006). "Early Penguin Fossils, plus Mitochondrial Genomes, Calibrate Avian Evolution." Molecular Biology and Evolution, 23(6): 1144-1155.  PDF fulltext Supplementary Material
# เฟล็นส์บวร์ค
เฟล็นส์บวร์ค  เป็นเมืองในรัฐชเลสวิช-ฮ็อลชไตน์ ประเทศเยอรมนี  เป็นเมืองที่ตั้งอยู่ทางเหนือสุดของประเทศ เมืองนี้อยู่ใกล้กับเขตแดนประเทศเดนมาร์ก ตั้งอยู่ที่ก้นอ่าวเฟรนส์บูร์เกอร์เฟอร์เดอ ซึ่งยาว 48 กม. เชื่อมกับทะเลบอลติก ในเดือนพฤษภาคม ค.ศ. 1945 เฟล็นส์บวร์คเป็นเมืองท่าเมืองสุดท้ายที่ปกครองโดยนาซีเยอรมนี

เมืองที่ใหญ่กว่าที่อยู่ใกล้ที่สุดคือ เมืองคีล (86 กม. ทางทิศใต้) และเมืองโอเดนเซ ของเดนมาร์ก (92 กม. ทางตะวันออกเฉียงเหนือ)
# โลนเรนเจอร์
โลนเรนเจอร์ (มือปราบคนสุดท้าย) เป็นตัวละครที่มีชื่อเสียงตัวหนึ่งในวัฒนธรรมสมัยนิยมของสหรัฐอเมริกา  เป็นอดีตเท็กซัสเรนเจอร์ (มือปราบของรัฐเท็กซัส) ที่สวมหน้ากากอำพรางใบหน้า กับคู่หู อินเดียนแดงชื่อ "ตอนโต"  ร่วมกันต่อสู้กับความอยุติธรรมในยุคอเมริกันโอลด์เวสต์

ตัวละครนี้เกิดขึ้นครั้งแรกในปี ค.ศ. 1933 ที่ดีทรอยต์ รัฐมิชิแกน ทางละครวิทยุที่ออกอากาศต่อเนื่องกันถึง 2,956 ตอน ตั้งแต่ปี ค.ศ. 1933 ถึง 1954  และเป็นภาพยนตร์โทรทัศน์ออกอากาศตั้งแต่ปี ค.ศ. 1949 ถึง 1957  และภาพยนตร์ในปี ค.ศ. 1956 นำแสดงโดยเคลย์ตัน มัวร์

โลนเรนเจอร์ ดัดแปลงจากบุคลิกของ บาส รีฟส์ เป็นเจ้าหน้าที่รักษากฎหมายที่มีชีวิตอยู่ช่วงปี ค.ศ. 1875 ถึง 1907  มีม้าคู่ใจชื่อว่า "ซิลเวอร์"  ในเรื่อง อินเดียนตอนโตจะเรียกชื่อโลนเรนเจอร์ด้วยสำนวนติดปากว่า "คี-โม ซา-บี"  (Ke-mo sah-bee /ˌkiːmoʊˈsɑːbiː/) เป็นภาษาเผ่าโปตาวาโตมี  แปลว่า "คู่หู"

เพลงธีมที่นำมาใช้ในละครวิทยุ จนกลายเป็นเอกลักษณ์ของเรื่องนี้ นำมาจากท่อนจบของ "March of the Swiss Soldiers"  จากโอเวอร์เชอร์ของอุปรากรวิลเลียม เทล ผลงานประพันธ์ของจิอาชิโน รอสซินี
# ทาทา อาเรีย
ทาทา อาเรีย  เป็นรถยนต์อเนกประสงค์สมรรถนะสูงขนาดกลาง (Mid-Size Crossover SUV) ผลิตโดย ทาทา มอเตอร์ส และเป็นรถยนต์ SUV แบบ Crossover SUV คันแรกของอินเดีย (Crossover SUV คือ รถ SUV ที่ถูกสร้างขึ้นบนพื้นฐานของรถยนต์นั่ง) โดยเป็นลูกผสมระหว่างรถ SUV รถ MPV และรถซีดาน เริ่มผลิตเมื่อปี พ.ศ. 2553 ซึ่งเป็นช่วงเวลาที่กระแสของรถ SUV แบบ Body on Frame เริ่มน้อยลง แต่ Urban SUV และ Crossover SUV เริ่มโด่งดัง สำหรับรถต้นแบบที่ใช้ในการออกแบบอาเรียคือ Tata Xover ซึ่งนำไปแสดงในงาน Geneva Motor Show ปี 2005

ทาทา อาเรีย ใช้เครื่องยนต์ DICOR ดีเซล 4 สูบ DOHC 16 วาล์ว 2,200 ซีซี 140 แรงม้า แรงบิดสูงสุด 320 นิวตันเมตร พร้อมล้อช่วยแรงแบบ Dual Mass Flywheel จากทาทา ซีนอน ระบบเกียร์เป็นเกียร์ธรรมดา 5 สปีด มีระบบขับเคลื่อน 4 ล้อ Torque-on-Demand ระบบล็อกความเร็วอัตโนมัติ หรือ Cruise Control และเป็นรถยนต์สัญชาติอินเดียรุ่นแรกที่มีระบบนำทาง GPS Navigation System ติดตั้งจากโรงงาน บนแผงหน้าปัด มีระบบควมคุมการทรงตัว ESP พร้อม Traction Control ถุงลมนิรภัย 6 ใบ ระบบเบรก ABS พร้อม EBD ติดตั้งบนโครงสร้างตัวถังแบบ Hydroforming อีกด้วย โดยทาทา อาเรีย มีฐานการประกอบที่ประเทศอินเดีย
# กาลามา (ชิลี)
กาลามา  เป็นเมืองและเทศบาลบริเวณทะเลทรายอาตากามา ทางตอนเหนือของประเทศชิลี เป็นเมืองหลวงของจังหวัดเอลโลอา ในแคว้นอันโตฟากัสตา เมืองกาลามาเป็นหนึ่งในเมืองที่แห้งที่สุดในโลก โดยมีค่าเฉลี่ยปริมาณน้ำฝนเพียง 5 มม. ต่อปี มีแม่น้ำที่ยาวที่สุดของชิลีไหลผ่าน คือ แม่น้ำโลอา เมืองมีประชากร 143,000 คน (ค.ศ. 2005) เมืองอยู่สูงจากระดับน้ำทะเลปานกลาง 2,260 ม. (7,400 ฟุต)
# คูดูกู
คูดูกู (Koudougou) เป็นเมืองในประเทศบูร์กินาฟาโซ ตั้งอยู่ทางตอนกลางของประเทศ ห่างจากกรุงวากาดูกู เมืองหลวงของประเทศ ไปทางทิศตะวันตก 75 กม. ผู้อาศัยส่วนมากเป็นชาวมอสซี และมีประชากร 131,825 คน (ค.ศ. 2006) คูดูกูตั้งอยู่บนเส้นทางรถไฟสายเดียวของประเทศ และเป็นเมืองท่าของอุตสาหกรรม มีโรงงานสบู่ ฝ้าฝ้าย และสิ่งทอ
# วิลเลียม เทล
วิลเลียม เทล (; ;)  เป็นวีรบุรุษจากนิทานพื้นบ้านของสวิตเซอร์แลนด์ที่เล่าขานกันในช่วงปลายคริสต์ศตวรรษที่ 15  ในปัจจุบันถือว่าเป็นวีรบุรุษที่เป็นตัวแทนผู้รักชาติชาวสวิส เช่นเดียวกับ Arnold von Winkelried วีรบุรุษอีกคนหนึ่ง

เนื้อเรื่องเกิดขึ้นในช่วงต้นคริสต์ศตวรรษที่ 14 ในช่วงการก่อตั้งสหพันธรัฐสวิสเก่า กล่าวถึงวิลเลียม เทล เป็นนักธนูที่มีฝีมือแม่นยำ ผู้ลอบสังหาร อัลเบรชต์ เกสเลอร์ ขุนนางผู้ใหญ่แห่งอาณาจักรฮับส์บูร์ก  เหตุการณ์ในเรื่องตอนที่มีชื่อเสียง เป็นตอนที่วิลเลียม เทล ถูกเกสเลอร์ทดสอบฝีมือยิงหน้าไม้ โดยบังคับให้ใช้เป้ายิงเป็นผลแอปเปิลที่วางอยู่บนศีรษะของลูกชายของเขา หากวิลเลียม เทลยิงพลาดก็หมายถึงชีวิตของเด็กชาย

แหล่งข้อมูลอื่น

Wilhelm Tell Festival, New Glarus
William Tell, Swissinfo special 
The Legend of William Tell by Markus Jud.
The birth of the Swiss Confederation .
William Tell is a lie ; "Coopzeitung" 28/2004, interview with historian Sablonier, Zurich, translated
Translation of Grimm's Saga No. 298 "The Three Tells" 
 Tell City, Indiana
# อิกิโตส
อิกิโตส  เป็นเมืองใหญ่ที่สุดในป่าฝนของประเทศเปรู และเป็นเมืองหลวงของแคว้นโลเรโต และจังหวัดไมนัส ถือเป็นเมืองใหญ่ที่สุดอันดับ 6 ของประเทศเปรู มีประชากร 457,865 คน เมืองเป็นศูนย์กลางของอาหาร วัฒนธรรม เครื่องแต่งกาย และประวัติศาสตร์ อิกิโตส ตั้งอยู่บนฝั่งซ้ายของแม่น้ำแอมะซอน ทางทิศตะวันออกเฉียงเหนือของประเทศเปรู เมืองประกอบด้วย 4 เขตคือ อิกิโตส, เบเลน, ปุนชานา และซานฮวนเบาติสตา ภูมิอากาศร้อนและชื้น มีความชื้นเฉลี่ย 85% มีฝนตั้งแต่ราวเดือนพฤศจิกายนถึงพฤษภาคม แม่น้ำอยู่ระดับสูงสุดในเดือนพฤษภาคม และต่ำสุดในเดือนตุลาคม
# คุรุคราม
คุรุคราม  เดิมมีชื่อว่า คุรคาวง์  เป็นเมืองในรัฐหรยาณา ใกล้กับพรมแดนเดลี-หรยาณา ห่างจากนิวเดลีไปทางตะวันตกเฉียงใต้ราว  และห่างจากจัณฑีครห์ (เมืองหลวงของรัฐ) ไปทางใต้ราว  คุรุครามเป็นหนึ่งในเมืองบริวารของเดลีและเป็นส่วนหนึ่งของภูมิภาคเมืองหลวงแห่งชาติ  คุรุครามมีประชากร 876,900 คน
# แคว้นกุสโก
แคว้นกุสโก  เป็นแคว้นในประเทศเปรู อยู่ติดกับแคว้นอูกายาลีทางทิศเหนือ และติดกับแคว้นมาเดรเดดีโอสและแคว้นปูนาทางทิศตะวันออก ติดกับแคว้นอาเรกีปาทางทิศใต้ และติดกับแคว้นอาปูรีมักและแคว้นคูนิน ทางทิศตะวันตก มีเมืองหลวงคือเมือง กุสโก ซึ่งเป็นเมืองหลวงของจักรวรรดิอินคา
# ทนงศักดิ์ พันภิพัฒน์
ทนงศักดิ์ พันภิพัฒน์ เป็นนักฟุตบอลชาวไทย ปัจจุบันเล่นให้กับสุพรรณบุรี ในศึกไทยลีก 2 

ทนงศักดิ์เคยเล่นในไทยพรีเมียร์ลีกให้แก่สโมสรฟุตบอลบีอีซี เทโรศาสน และในวันที่ 17 กรกฎาคม พ.ศ. 2556 ทนงศักดิ์ได้รับเลือกให้ทำหน้าที่เป็นผู้รักษาประตูให้แก่ทีมสิงห์ออลสตาร์ในการแข่งขันครบรอบ 80 ปี บริษัทบุญรอดบริวเวอรี่ เมื่อครั้งที่พบกับทีมเชลซี ที่ราชมังคลากีฬาสถาน ในช่วงครึ่งหลัง

 ประวัติ 
เมื่อครั้งที่ทนงศักดิ์อยู่ร่วมกับทีมบีอีซี เทโรศาสน เขาเคยได้รับการยืมตัวจากสโมสรฟุตบอลเชียงราย ยูไนเต็ด โดยได้ทำหน้าที่เป็นผู้รักษาประตูใน 20 นัด และมีส่วนช่วยให้ทีมดังกล่าวได้อันดับ 9 ของไทยพรีเมียร์ลีก ส่งผลให้เชียงราย ยูไนเต็ด ได้ทำข้อตกลงกับทางบีอีซี เทโรศาสน เพื่อให้ทนงศักดิ์มาอยู่ร่วมกับเชียงราย ยูไนเต็ด อย่างเป็นทางการในช่วงต้นปี พ.ศ. 2556

วันที่ 23 มีนาคม พ.ศ. 2556 ทนงศักดิ์ได้ทำหน้าที่เป็นผู้รักษาประตูให้แก่สโมสรฟุตบอลเชียงราย ยูไนเต็ด เมื่อครั้งที่พบกับสโมสรฟุตบอลจังหวัดเพชรบุรี ในการแข่งขันไทยพรีเมียร์ลีก 2556 โดยทีมเชียงราย ยูไนเต็ด เป็นฝ่ายชนะที่ 2 ประตูต่อ 1 และในวันที่ 5 พฤษภาคม เมื่อครั้งที่พบกับสโมสรฟุตบอลอินทรีเพื่อนตำรวจ ซึ่งทั้งสองทีมเสมอกันที่ 0 ประตูต่อ 0 รวมถึงในวันที่ 19 พฤษภาคม โดยทีมของเขาเป็นฝ่ายชนะสโมสรฟุตบอลโอสถสภา เอ็ม–150 สระบุรี ที่ 1 ประตูต่อ 0สยามธุรกิจ 

 เกียรติประวัติ 
 ไทยพรีเมียร์ลีก 2552 ชนะเลิศ ร่วมกับสโมสรฟุตบอลเมืองทอง ยูไนเต็ด
# นกดำน้ำน้อยดี
นกดำน้ำน้อยดี  เป็นนกประเภทเพนกวินสกุลหนึ่ง ใช้ชื่อสกุลว่า Eudyptula เป็นเพนกวินที่พบกระจายพันธุ์ได้ในออสเตรเลีย, นิวซีแลนด์, ทัสมาเนีย และหมู่เกาะแชทัม

เป็นเพนกวินขนาดเล็กที่สุด ในบางข้อมูลจัดให้มีเพียงแค่ชนิดเดียวEudyptula  แต่นักวิทยาศาสตร์บางคนเชื่อว่ามีชนิดที่แยกจากกัน แต่บางคนอาจจะเชื่อว่าเป็นเพียงชนิดย่อย บางคนเชื่อว่าเป็นเพียงความแตกต่างกันทางมอร์พ จากการวิเคราะห์ไมโตคอนเดรียดีเอ็นเอ แสดงให้เห็นว่ามีแน่นอน 2 ชนิดที่เกี่ยวข้องกันBanks, Jonathan C.; Mitchell, Anthony D.; Waas, Joseph R. & Paterson, Adrian M. (2002): An unexpected pattern of molecular divergence within the blue penguin (Eudyptula minor) complex. Notornis 49(1): 29–38. PDF fulltext 

โดยที่สกุลนี้แยกตัวออกมาจากสกุล Spheniscus เมื่อ 25 ล้านปีก่อน และมีสายวิวัฒนาการของตนเองเมื่อ 2.7 ล้านปีก่อน

การจำแนก
Eudyptula Bonaparte, 1856
Eudyptula minor
Eudyptula albosignata
Eudyptula albosignata albosignata'
# เพนกวินน้อย
เพนกวินน้อย หรือ เพนกวินนางฟ้า หรือ เพนกวินสีน้ำเงิน หรือ เพนกวินสีน้ำเงินน้อย  เป็นเพนกวินชนิดหนึ่ง 

เพนกวินน้อย จัดเป็นเพนกวินชนิดที่มีขนาดเล็กที่สุดในบรรดาเพนกวินทั้งหมด มีความสูงประมาณ 33 เซนติเมตร (13 นิ้ว) จนถึงประมาณ 43 เซนติเมตร น้ำหนักเพียง 1.5 กิโลกรัม (ขนาดแตกต่างกันตามแต่ละชนิดย่อย) นอกจากนี้แล้วยังมีชื่อเป็นภาษาพื้นเมืองต่าง ๆ เช่น โครัว (Kororā) ในภาษามาวรี และปิงกูวโน เปงเกโย (Pingüino pequeño) หรือ ปิงกูวโน อาซูล (Pingüino azul) ในภาษาสเปน ในชิลี

เพนกวินน้อย มีขนที่ส่วนหลังสีฟ้าหรือสีน้ำเงิน มีจะงอยปากสั้นสีดำ และเป็นเพนกวินเพียงชนิดเดียวที่เมื่อเดินแล้ว หัวจะทิ่มลงไปข้างหน้า ไม่ตั้งตรงเหมือนเพนกวินทั่วไป พบกระจายพันธุ์ในหลายพื้นที่ของออสเตรเลีย, นิวซีแลนด์ รวมถึงบางแห่งในชิลี ซึ่งสำหรับออสเตรเลียแล้วถือเป็นเพนกวินเพียงชนิดเดียวเท่านั้นที่พบได้ในประเทศ โดยแหล่งที่สามารถพบเพนกวินน้อยได้มากที่สุดแห่งหนึ่ง คือ เกาะฟิลิป ในรัฐวิคตอเรีย

เพนกวินน้อย เป็นเพนกวินที่ออกหากินในเวลากลางคืน ว่ายน้ำได้เร็วประมาณ 8 กิโลเมตร/ชั่วโมง และมีระยะทางหากินไกลได้ถึง 200 กิโลเมตร แต่โดยปกติแล้วจะดำน้ำได้ไม่ลึกเกินกว่า 2 เมตร อัตราโดยเฉลี่ยประมาณ 21 วินาที แต่ก็มีรายงานว่าสามารถดำได้ลึกและนานกว่านั้น ศัตรูตามธรรมชาติของเพนกวินน้อยมีมากกว่าเพนกวินชนิดอื่น ๆ เนื่องจากมีตัวขนาดเล็กกว่า

เพนกวินน้อย เป็นเพียงเพนกวินชนิดเดียวที่อาศัยอยู่ในพื้น ๆ ที่ไม่มีน้ำแข็ง มีการผสมพันธุ์ได้ตลอดทั้งปี วางไข่ครั้งละ 2 ฟอง โดยการขุดโพรงในพื้นทรายในป่าละเมาะใกล้ทะเล หรือตามใต้ถุนบ้านเรือนผู้คน พ่อแม่นกจะช่วยกันเลี้ยงดูลูก ซึ่งบางครั้งลูกนกที่อ่อนแอจะตายไป เพื่อเป็นการส่งเสริมให้ลูกนกตัวที่แข็งแรงกว่าได้รับอาหารเต็มที่ เพื่อที่จะเติบโตต่อไปได้อย่างสมบูรณ์ Little Penguin
left|thumb|ขณะว่ายน้ำที่เกาะฟิลิป
มีอายุขัยโดยเฉลี่ย 6.5–7 ปี  แต่พบที่มีอายุมากที่สุดในสถานที่เลี้ยงถึง 25 ปี
บนบกเพนกวินน้อยอาศัยอยู่ในหลุมบนพื้นดินที่รู้จักกันในชื่อโพรง โพรงเหล่านี้เป็นสถานที่ให้เพนกวินตัวเล็ก ๆ ได้พักผ่อนทำรังและลอกคราบ โพรงยังให้ความคุ้มครองจากผู้ล่าและความร้อนสูง ในขณะที่อยู่บนบกเพนกวินตัวน้อยจะยังคงอยู่ในโพรงในช่วงกลางวันเพื่อหลีกเลี่ยงการล่า เพนกวินอาจใช้เวลาระหว่างหนึ่งวันถึงหนึ่งเดือนในทะเลทั้งนี้ขึ้นอยู่กับฤดูกาล เมื่อเพนกวินตัวน้อยกำลังผสมพันธุ์พวกมันจะกลับไปฟักไข่และเลี้ยงลูกไก่เป็นประจำ ในช่วงฤดูหนาวเพนกวินตัวน้อยใช้เวลาในการไล่ปลาทะเลและกลับไปพักผ่อนและบูรณะโพรงของมัน

เพนกวินตัวน้อยใช้เวลาประมาณ 80% ของชีวิตพวกเขาในทะเลกลับไปยังดินแดนเพื่อผสมพันธุ์ลอกคราบและพักผ่อน นักวิจัยใช้ดาวเทียมและตัวติดตามจีพีเอสเพื่อบันทึกว่าเพนกวินไปที่ไหน การติดตามดาวเทียมจาก Phillip Island Nature Parks แสดงให้เห็นว่าเพนกวินตัวน้อยของ Phillip Island ว่ายน้ำเฉลี่ย 15 ถึง 50 กิโลเมตร(9-31 ไมล์)ต่อวัน ซึ่งรวมถึงการดำน้ำขึ้นลงตามที่พวกเขามองหาปลา ดำน้ำเพนกวินที่ลึกที่สุดที่บันทึกไว้คือ 72 เมตร ค่าเฉลี่ยการดำน้ำเพื่อค้นหาปลาอยู่ระหว่าง 5 และ 20 เมตร
Penguins มีการดัดแปลงมากมายสำหรับชีวิตในทะเลรวมไปถึง:
ดัดแปลงปีกเรียกว่าครีบเพื่อ'บิน'ผ่านน้ำ
ต่อมเพื่อแพร่กระจายน้ำมันเช่นความยั่งยืนเหนือขนของพวกเขาเมื่อก่อนที่จะช่วยให้พวกเขากันน้ำ
รูปร่างเพรียว
ขนกันน้ำ(ชั้นนอก)
ชั้นที่อยู่ติดกับผิวหนังเพื่อดักอากาศและทำให้ร่างกายอบอุ่น
อ้างอิง

แหล่งข้อมูลอื่น

ข้อมูลเพิ่มเติม
# พิมพ์ศิริ พิมพ์ศรี
พิมพ์ศิริ พิมพ์ศรี มีชื่อเล่นว่า แยม เป็นนักแสดง นางแบบชาวไทย และเป็นนักแสดงในสังกัด อาร์เอส โปรโมชั่น

 ประวัติ 
พิมพ์ศิริ พิมพ์ศรี ชื่อเล่น แยม เกิดเมื่อวันที่ 2 มิถุนายน พ.ศ. 2524 เป็นนักแสดงชาวไทย สังกัดค่าย อาร์เอส โปรโมชั่น เข้าสู่วงการเมื่อปี 2543 จบการศึกษาระดับปริญญาตรี คณะทรัพยากรธรรมชาติและสิ่งแวดล้อม เอก อุตสาหกรรมการท่องเที่ยว มหาวิทยาลัยนเรศวร เธอเป็นที่รู้จักในการแสดงภาพยนตร์เรื่อง ผีสามบาท

 งานแสดง
เธอมีผลงานงานเรื่องแรกคือ บ้านทรายทอง ทางสถานีวิทยุโทรทัศน์ไทยทีวีสีช่อง 3 เมื่อปี 2543 ต่อด้วยภาพยนตร์ที่ทำให้เธอโด่งดังคือเรื่อง ผีสามบาท หลังากนั้นก็มีผลงานละครมากมาย เช่น กระตุกหนวดเสือ ทางสถานีโทรทัศน์สีกองทัพบกช่อง 7 ไฟสิ้นเชื้อ ทางสถานีโทรทัศน์สีกองทัพบกช่อง 7 นางฟ้าไร้ปีก ทางสถานีวิทยุโทรทัศน์ไทยทีวีสีช่อง 3 และอีกมากมาย นอกจากนี้เธอยังมีงานถ่ายแบบนิตยสารแนวเซ็กซี่ ภาพนิ่ง โฆษณา และงานพิธีกรต่าง ๆ

ชีวิตส่วนตัว
ด้านชีวิตส่วนตัวเคยคบหาดูใจกับ ป๋อม ชัยชาญ นิ่มพูลสวัสดิ์ นักแสดงชื่อดังจากภาพยนตร์เรื่อง สตรีเหล็ก แต่ปัจจุบันได้เลิกรากันแล้ว เธอมีงานสุดท้ายคือการถ่ายแบบแนวเซ็กซี่ ก่อนที่พักหลังจะห่างหายจากวงการบันเทิงไปทำธุรกิจส่วนตัว

 ผลงาน 
 ละครโทรทัศน์ 
 ละครโทรทัศน์ ปี พ.ศ.  เรื่อง  รับบท   ช่อง 2543  บ้านทรายทอง  สินเสริม  ช่อง 3 2545  กระตุกหนวดเสือ  กิ่งแก้ว  ช่อง 7 สู่ฝันตะบันแข้ง  เนตรนภา ช่อง 3 2546  ไฟสิ้นเชื้อ  ขวัญหล้า ช่อง 7 เหยี่ยวสาวมือใหม่  ลดา  2547  นางฟ้าไร้ปีก  บุษรา ช่อง 3 คู่แท้ชุลมุน  เขม ช่องไอทีวี 2548  อยู่กับก๋ง  นวล  ช่อง 5

 ละครจักร ๆ วงศ์ ๆ 
 ละครโทรทัศน์ ปี พ.ศ.  เรื่อง  รับบท   หมายเหตุ 2543  มณีเมขลา    ช่อง 3

 ละครซิทคอม 
 ละครซิทคอม ปี พ.ศ.  เรื่อง  รับบท   หมายเหตุ 2548  โสดสโมสร    ช่อง 3

 ผลงานภาพยนตร์ 
 ภาพยนตร์  ปี พ.ศ.  เรื่อง  รับบท   หมายเหตุ 2544  ผีสามบาท  ผกา   2545  ปอบ 2003  พิมพ์   ตะลุมพุก มหาวาตภัยล้างแผ่นดิน     2546  ปอบ 2003 แฟนจ๋าปอบมาแล้วจ้ะ  พิมพ์   2548  เดอะเมีย  แสงแดด  

 มิวสิควีดีโอ 
 เพลง ไม่เป็นอะไร ของ ปราโมทย์ วิเลปะนะ
 เพลง หลับทั้งน้ำตา ของ กรพินธุ์ พ่วงโพธิ์
 เพลง อยู่ดี ๆ ก็อยากร้องไห้ ของ ตอง ภัครมัย
 เพลง ดึกแล้ว ของ โบ สุนิตา ลีติกุล
 เพลง ไม่อยากให้ผ่านคืนนี้ ของ เดอะซิส
 เพลง คบไม่ได้ ของ ป้าง นครินทร์ กิ่งศักดิ์
# กรมหมื่นนรินทรพิทักษ์
กรมหมื่นนรินทรพิทักษ์ประชุมประกาศรัชกาลที่ 4 ภาคปกิรณกะ ส่วนที่ 1. กรุงเทพฯ : หอพระสมุดวชิรญาณ. 2467, หน้า 84-7"...แต่กรมหมื่นนรินทรพิทักษ (มุข) ๑ กรมขุนสุนทรภูเบศร (เรือง) ๑ ไม่ได้ยินใครเรียกคำหน้าพระนามว่ากระไรเลยมาแต่เดิม..."  หรือ พระองค์เจ้า กรมหมื่นนรินทรพิทักษ์ เป็นพระภัสดาในพระเจ้าไปยิกาเธอ กรมหลวงนรินทรเทวี ทั้งเป็นต้นราชสกุล นรินทรกุล

 พระประวัติ 
กรมหมื่นนรินทรพิทักษ์ มีพระนามเดิมว่า มุก (บางแห่งสะกดว่า มุข) เป็นบุตรของเจ้าพระยามหาเสนาบดี (ผล) มีน้องชายคือเจ้าพระยาอภัยราชา (ปิ่น) ซึ่งเป็นบิดาของเจ้าพระยาบดินทรเดชา (สิงห์ สิงหเสนี)

หลังจากที่มุกเสกสมรสกับพระเจ้าน้องนางเธอ พระองค์เจ้ากุ จึงได้ถูกเรียกว่าหม่อมมุก เพราะเป็นชายผู้ดี ต่อมาได้รับโปรดเกล้าฯ ให้เป็น กรมหมื่นนรินทรพิทักษ์ มีพระโอรส 2 พระองค์  คือ
 พระสัมพันธวงศ์เธอ กรมหมื่นนรินทรเทพ
 พระสัมพันธวงศ์เธอ กรมหมื่นนเรนทรบริรักษ์

กรมหมื่นนรินทรพิทักษ์ สิ้นพระชนม์เมื่อเดือน 5 จ.ศ. 1179 ตรงกับ พ.ศ. 2358 และพระราชทานเพลิงพระศพ ณ วัดราชบุรณะ วันพุธที่ 14 พฤษภาคม พ.ศ. 2360ประชุมหมายรับสั่ง ภาคที่ 3 ฯ, หน้า 109. ผู้สืบสันดานของพระองค์กับกรมหลวงนรินทรเทวี คือราชสกุล นรินทรกุล ณ อยุธยา

 พระเกียรติยศ 

 พระอิสริยยศ 
 ไม่ปรากฏ : หม่อมมุก
 สมัยรัชกาลที่ 1 : พระองค์เจ้ามุก กรมหมื่นนรินทรพิทักษ์
# มิสเตอร์แสบ ร้ายเกินพิกัด 2
มิสเตอร์แสบ ร้ายเกินพิกัด 2  เป็นภาพยนตร์คอมพิวเตอร์แอนิเมชัน 3 มิติ แนวครอบครัวแอกชั่นตลกอเมริกันในปี 2013 ซึ่งเป็นภาคต่อจากมิสเตอร์แสบร้ายเกินพิกัด ใน ค.ศ. 2010 ผลิตโดย อิลลูมิเนชันเอ็นเตอร์เทนเมนต์ และจัดจำหน่ายโดย ยูนิเวอร์แซลสตูดิโอส์ กำกับโดย เพอร์เร คอฟฟิน และคริส รีเนาด์ และเขียนโดย ชินโก พอล และเคน ดอรีโอ ออกฉายครั้งแรกรอบปฐมทัศน์ที่ออสเตรเลียเมื่อวันที่ 5 มิถุนายน ค.ศ. 2013 ต่อมาฉายที่อเมริกาในวันที่ 3 กรกฎาคม ค.ศ. 2013

นักพากย์
 สตีฟ คาเรลล์ พากย์เป็น เฟลูเนียส กรู ตัวเอกของเรื่อง อดีตวายร้าย
 คริสเตน วิก พากย์เป็น ลูซี ไวลด์ สายลับสวยแซ่บจาก องค์กรต่อต้านวายร้าย วิก เคยพากย์เป็น มิสแฮตตี้ ในภาคแรก
 เบนจามิน แบรตต์ พากย์เป็น เอดูอาร์โด เปเรซ/เอล มาโช เจ้าของร้านอาหารเม็กซิกัน แต่อีกด้านนึงเป็นวายร้ายที่ทุกคนเชื่อว่าตายไปแล้ว
 มิรานดา คอสโกรฟ พากย์เป็น มาร์โก ลูกเลี้ยงคนโตของกรู
 เอลซี ฟิชเชอร์ พากย์เป็น แอ็กเนส ลูกเลี้ยงคนเล็กของกรู ชอบตุ๊กตายูนิคอร์นมากเป็นพิเศษ
 ดานา ไกเออร์ พากย์เป็น เอดิธ ลูกเลี้ยงคนกลางของกรู มีลักษณะนิสัยคล้ายกับทอม
 รัสเซลล์ แบรนด์ พากย์เป็น ดร.เนฟาริโอ นักประดิษฐ์อุปกรณ์ให้กรูในภาคแรก แต่ย้ายไปอยู่ข้างเอล มาโช ในภาคนี้ จากนั้นย้ายมากลับข้างกรูอีกครั้ง
 เคน จอง พากย์เป็น ฟลอยด์ อินทรีซัง เจ้าของร้านวิกผม
 สตีฟ คูแกน พากย์เป็น ไซลัส แรมบอตทอม หัวหน้าองค์กรต่อต้านวายร้าย
 มอยเสส เอรีอาส พากย์เป็น อันโตนิโอ เปเรซ ลูกชายของเอดูอาร์โด
 เนซิม เพดราด พากย์เป็น จิลเลียน เพื่อนเก่าของกรู
 คริสเทน ชาล พากย์เป็น แชนนอน เพื่อนของจิลเลียน
 เพอร์เร คอฟฟิน พากย์เป็น มินเนียน (สมุน) และอีวิลมินเนียน (สมุนสีม่วง) 
 คริส รีเนาด์ พากย์เป็น มินเนียน อีวิลมินเนียน และพนักงานร้านอิตาเลียน
# ไบแซนเทียม ล่าแวมไพร์อมตะ
ไบแซนเทียม ล่าแวมไพร์อมตะ  เป็นภาพยนตร์แนวแฟนตาซีสยองขวัญอังกฤษ-ไอร์แลนด์ กำกับโดย Neil Jordan ออกฉายครั้งแรกเมื่อวันที่ 9 กันยายน ค.ศ. 2012 ,31 พฤษภาคม ค.ศ. 2013 ในสหราชอาณาจักร และ28 มิถุนายน ค.ศ. 2013 ในสหรัฐอเมริกา

เรื่องย่อ
http://ohhomovie.com/10831/byzantium/
# รับคำท้าจากพระเจ้า
รับคำท้าจากพระเจ้า  เป็นภาพยนตร์แนวอาชญากรรมสยองขวัญฝรั่งเศส-เดนมาร์กในปี 2013 เขียนและกำกับโดย Nicolas Winding Refn ภาพยนตร์เรื่องนี้ถ่ายทำในกรุงเทพมหานคร ,ประเทศไทย ออกฉายครั้งแรกเมื่อวันที่ 22 พฤษภาคม ค.ศ. 2013

เรื่องย่อ

 เพลงประกอบภาพยนตร์ 
 เธอคือความฝัน โดย พราว
 ใจอ่อน ขับร้องโดย รฐา โพธิ์งาม (ต้นฉบับขับร้องโดย ฝน ธนสุนทร)
 ลืมไม่ลง ขับร้องโดย วิทยา ปานศรีงาม (ต้นฉบับขับร้องโดย สุรพล สมบัติเจริญ)
อ้างอิง

แหล่งข้อมูลอื่น